**NOTĂ INFORMATIVĂ**

**la proiectul hotărîrii Guvernului**

**”Privind modificarea punctului 3 din Hotărîrea Guvernului nr.836/2010 cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul hotărârii Guvernului ”Cu privire la modificarea punctului 3 din Hotărîrea Guvernului nr.836 din 13 septembrie 2010 cu privire la acordarea indemnizațiilor unice pentru construcția sau procurarea spațiului locativ,sau restaurarea caselor vechi unor categorii de cetățeni (în continuare – proiect) este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul prenotat este elaborat în contextul acordării unui sprijin din partea statului unor categorii de populaţie în vederea asigurării cu spaţiu locativ. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de hotărâre nu contravine legislației UE.  |
| **4. Principalele prevederi ale proiectului şi evidenţierea elementelor noi** |
| Potrivit punctului 3 al Hotărîrii în cauză, acordarea indemnizaţiilor unice pentru persoanele care nu au beneficiat de credite preferenţiale de la instituţiile financiare, nu au fost asigurate cu spaţiu locativ conform normelor legale şi nu deţin scrisori de garanţie corespunzătoare, eliberate de autorităţile administraţiei publice locale, se eşalonează pe o perioadă de pînă la 6 ani, începînd cu ***1 ianuarie 2014 pînă la 31 decembrie 2019.***În scopul acordării unui sprijin din partea statului unor categorii de populaţie în vederea acordării dreptului la indemnizații unice unor categorii de cetățeni, care nu și-au realizat dreptul în cauză (în baza demersurilor Primăriei municipiului Chișinău nr. 02-108/418 din 15 august 2019 și Mișcării Refugiaților Transnistreni nr.84 din 04 noiembrie2019) se propune prelungirea termenelui de realizare a hotărării în cauză **pînă la 31 decembrie 2020.**  |
| **5. Fundamentarea economico-financiară** |
|  Întru realizarea Hotărîrii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni” dîn bugetul de stat pe anii **2010-2019** au fost utilizate mijloace financiare în volum de **127,5** mil.lei pentru **3532** beneficiari. Implementarea prevederilor proiectului necesită cheltuieli financiare suplimentare din bugetul de stat în sumă de circa **4,5 mil lei**, care sînt prevăzute în proiectul Legii bugetului de stat pentru anul 2020. |
| **6. Modul de încorporare a actului în cadrul normativ în vigoare** |
|  Aprobarea proiectului hotărârii Guvernului cu privire la modificarea Hotărîrii Guvernului nr.836 din 13 septembrie 2010 nu va genera modificări și în textul altor acte normative. |
| **7. Avizarea şi consultarea publică a proiectului** |
|  În scopul respectării prevederilor Legii nr. 239/2008 privind transparența în procesul decizional, proiectul Hotărîrii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional. |
| **8. Constatările expertizei anticorupție** |
|  Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative.  |
| **9. Constatările expertizei juridice** |
|  Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative. |

 **Viceprim-ministru,**

 **Ministru al Finanțelor Serghei PUȘCUȚA**